CELEX: 32017R0207
Language: et
Date: 2016-10-03 00:00:00
Title: Komisjoni delegeeritud määrus (EL) 2017/207, 3. oktoober 2016, Euroopa Parlamendi ja nõukogu määruses (EL) nr 514/2014, millega sätestatakse Varjupaiga-, Rände- ja Integratsioonifondi ning politseikoostöö, kuritegevuse tõkestamise ja selle vastu võitlemise ning kriisiohje rahastamisvahendi suhtes kohaldatavad üldsätted, sätestatud ühise järelevalve- ja hindamisraamistiku kohta

8.2.2017   
            
            
               ET
            
            
               Euroopa Liidu Teataja
            
            
               L 33/1
            
         KOMISJONI DELEGEERITUD MÄÄRUS (EL) 2017/207,
   3. oktoober 2016,
   Euroopa Parlamendi ja nõukogu määruses (EL) nr 514/2014, millega sätestatakse Varjupaiga-, Rände- ja Integratsioonifondi ning politseikoostöö, kuritegevuse tõkestamise ja selle vastu võitlemise ning kriisiohje rahastamisvahendi suhtes kohaldatavad üldsätted, sätestatud ühise järelevalve- ja hindamisraamistiku kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. aprilli 2014. aasta määrust (EL) nr 514/2014, millega sätestatakse Varjupaiga-, Rände- ja Integratsioonifondi ning politseikoostöö, kuritegevuse tõkestamise ja selle vastu võitlemise ning kriisiohje rahastamisvahendi suhtes kohaldatavad üldsätted, (1) eriti selle artikli 55 lõiget 4,
   ning arvestades järgmist:
   
               (1)
            
            
               Selleks et toetada komisjoni määruse (EL) nr 514/2014 ja selle artiklis 2 osutatud erimääruste järelevalves ja hindamisel ning et võimaldada liidu tasandil integreeritud analüüsi, peaks liikmesriigid järelevalve- ja hindamistegevuse käigus järgima võimaluste piires ühtset lähenemisviisi.
            
         
               (2)
            
            
               Liikmesriikide järelevalve- ja hindamiseksperdid on teinud komisjoniga koostööd, et töötada välja ühised tulemus- ja mõjunäitajad, mida tuleks kasutada määruse (EL) nr 514/2014 ja erimääruste rakendamise hindamiseks. Kõnealused näitajad täiendavad ühiste näitajate loetelu, mis on sätestatud Euroopa Parlamendi ja nõukogu määruse (EL) nr 513/2014 (2) II lisas, Euroopa Parlamendi ja nõukogu määruse (EL) nr 515/2014 (3) IV lisas ja Euroopa Parlamendi ja nõukogu määruse (EL) nr 516/2014 (4) IV lisas.
            
         
               (3)
            
            
               Liikmesriikide järelevalve- ja hindamiseksperdid on teinud komisjoniga koostööd, et töötada välja ühised hindamisküsimused liikmesriikide riiklike programmide rakendamise hindamiseks. Hindamisküsimused vastavad määruse (EL) nr 514/2014 artikli 55 lõigetes 3 ja 6 sätestatud nõuetele.
            
         
               (4)
            
            
               Määrus (EL) nr 514/2014 ja seega ka käesolev määrus on Ühendkuningriigi ja Iirimaa suhtes siduv.
            
         
               (5)
            
            
               Määrus (EL) nr 514/2014 ega käesolev määrus ei ole Taani suhtes siduv ega kohaldatav,
            
         ON VASTU VÕTNUD KÄESOLEVA MÄÄRUSE:
   Artikkel 1
   Iga liikmesriik määrab vastutava asutuse siseselt järelevalve ja hindamise eest vastutava koordinaatori ja määrab kindlaks tema ülesanded.
   Järelevalve ja hindamise koordinaatorid hakkavad komisjoni toetatava võrgustiku kaudu tegema järgmist:
   
               a)
            
            
               vahetama eksperditeadmisi järelevalve ja hindamise parimate tavade kohta;
            
         
               b)
            
            
               aitama kaasa ühise järelevalve- ja hindamisraamistiku rakendamisele, nagu sätestatud määruse (EL) nr 514/2014 artiklis 55 ja täiendatud käesoleva määrusega;
            
         
               c)
            
            
               hõlbustama riiklike programmide rakendamise hindamist, nagu sätestatud määruse (EL) nr 514/2014 artiklites 56 ja 57 ning täiendatud käesoleva määrusega ning
            
         
               d)
            
            
               tegema komisjoniga koostööd, et töötada välja dokument, milles esitatakse suunised selle kohta, kuidas hindamist teha, nagu osutatud määruse (EL) nr 514/2014 artikli 56 lõikes 3.
            
         Artikkel 2
   1.   Määruse (EL) nr 514/2014 artikli 57 lõikes 1 osutatud hindamisaruanded koostatakse vastavalt komisjoni vormile, mis hõlmab käesoleva määruse I ja II lisas sätestatud hindamisküsimusi.
   2.   Hindamisaruannetes kasutatakse III ja IV lisas sätestatud näitajaid. Komisjon sätestab III ja IV lisas loetletud näitajate määratluse, allikad ja lähtetaseme dokumendis, milles esitatakse suunised selle kohta, kuidas hindamisi teha, nagu osutatud määruse (EL) nr 514/2014 artikli 56 lõikes 3.
   3.   Liikmesriigid esitavad hindamisaruanded komisjoni rakendusmääruse (EL) nr 802/2014 (5) artikli 2 alusel loodud elektroonilist andmevahetussüsteemi („SFC 2014“) kasutades.
   4.   Kooskõlas määruse (EL) nr 514/2014 artikli 12 lõigetega 3 ja 4 konsulteerib vastutav asutus järelevalvekomiteega rakendamise aastaaruannete ning hindamisaruannetes tehtud järelduste ja soovituste järelmeetmete üle, enne kui kõnealused dokumendid esitatakse komisjonile.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
   
      Brüssel, 3. oktoober 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 150, 20.5.2014, lk 112.
   
      (2)  Euroopa Parlamendi ja nõukogu 16. aprilli 2014. aasta määrus (EL) nr 513/2014, millega luuakse Sisejulgeolekufondi osana politseikoostöö, kuritegevuse tõkestamise ja selle vastu võitlemise ning kriisiohje rahastamisvahend ning tunnistatakse kehtetuks nõukogu otsus 2007/125/JSK (ELT L 150, 20.5.2014, lk 93).
   
      (3)  Euroopa Parlamendi ja nõukogu 16. aprilli 2014. aasta määrus (EL) nr 515/2014, millega luuakse Sisejulgeolekufondi osana välispiiride ja viisade rahastamisvahend ning tunnistatakse kehtetuks otsus nr 574/2007/EÜ (ELT L 150, 20.5.2014, lk 143).
   
      (4)  Euroopa Parlamendi ja nõukogu 16. aprilli 2014. aasta määrus (EL) nr 516/2014, millega luuakse Varjupaiga-, Rände- ja Integratsioonifond, muudetakse nõukogu otsust 2008/381/EÜ ning tunnistatakse kehtetuks Euroopa Parlamendi ja nõukogu otsused nr 573/2007/EÜ ja nr 575/2007/EÜ ja nõukogu otsus 2007/435/EÜ (ELT L 150, 20.5.2014, lk 168).
   
      (5)  Komisjoni 24. juuli 2014. aasta rakendusmäärus (EL) nr 802/2014, millega määratakse kindlaks riiklike programmide näidised ning komisjoni ja liikmesriikide vahelise elektroonilise andmevahetussüsteemi tingimused vastavalt Euroopa Parlamendi ja nõukogu määrusele (EL) nr 514/2014, millega sätestatakse Varjupaiga-, Rände- ja Integratsioonifondi ning politseikoostöö, kuritegevuse tõkestamise ja selle vastu võitlemise ning kriisiohje rahastamisvahendi suhtes kohaldatavad üldsätted (ELT L 219, 25.7.2014, lk 22).
   
      I LISA
      
         Varjupaiga-, Rände- ja Integratsioonifondi käsitlevate hindamisküsimuste loetelu liikmesriikide ja komisjoni hindamisaruannete jaoks vastavalt määruse (EL) nr 514/2014 artiklitele 56 ja 57
      
      
         Tulemuslikkus
      
      
               
                  1)
               
               
                  Kui suurel määral saavutas Varjupaiga-, Rände- ja Integratsioonifond (edaspidi „fond“) määruses (EL) nr 516/2014 kindlaks määratud eesmärgid?
                  
                              a)
                           
                           
                              Kuidas aitas fond kaasa Euroopa ühise varjupaigasüsteemi kõigi aspektide, sealhulgas selle välismõõtme tugevdamisele ja arendamisele?
                              
                                          i)
                                       
                                       
                                          Millist edu saavutati varjupaigamenetluste tugevdamisel ja arendamisel ja milline osa oli selles fondil?
                                       
                                    
                                          ii)
                                       
                                       
                                          Millist edu saavutati vastuvõtutingimuste tugevdamisel ja arendamisel ja milline osa oli selles fondil?
                                       
                                    
                                          iii)
                                       
                                       
                                          Millist edu saavutati miinimumnõuete direktiivi (ja selle hilisemate muudatustega) kehtestatud õigusraamistiku edukal rakendamisel ja milline osa oli selles fondil?
                                       
                                    
                                          iv)
                                       
                                       
                                          Milliseid edusamme tehti selleks, et suurendada liikmesriikide suutlikkust oma varjupaigapoliitikat ja -menetlusi arendada, hinnata ja nende üle järelevalvet teha, ja milline osa oli selles fondil?
                                       
                                    
                                          v)
                                       
                                       
                                          Millist edu saavutati riiklike ümberasustamisprogrammide ja -strateegiate ning muude humanitaarsetel põhjustel vastuvõtmise programmide loomisel, arendamisel ja rakendamisel ning milline osa oli selles fondil?
                                       
                                    
                        
                              b)
                           
                           
                              Kuidas aitas fond kaasa liikmesriikidesuunalise, nende majanduslikke ja sotsiaalseid vajadusi, näiteks tööturu vajadusi arvestava seadusliku rände toetamisele, tagades seejuures liikmesriikide sisserändesüsteemide terviklikkuse ning edendades kolmandate riikide kodanike tulemuslikku integreerimist?
                              
                                          i)
                                       
                                       
                                          Millist edu saavutati liikmesriikidesuunalise, nende majanduslikke ja sotsiaalseid vajadusi, näiteks tööturu vajadusi arvestava seadusliku rände toetamisel, ja milline osa oli selles fondil?
                                       
                                    
                                          ii)
                                       
                                       
                                          Millist edu saavutati kolmandate riikide kodanike tulemusliku integreerimise edendamisel ja milline osa oli selles fondil?
                                       
                                    
                                          iii)
                                       
                                       
                                          Millist edu saavutati liikmesriikidevahelise koostöö toetamisel eesmärgiga tagada liikmesriikide sisserändesüsteemide terviklikkus ja milline osa oli selles fondil?
                                       
                                    
                                          iv)
                                       
                                       
                                          Millist edu saavutati liikmesriikide integreerimise ja seadusliku rände alase suutlikkuse parandamisel ja milline osa oli selles fondil?
                                       
                                    
                        
                              c)
                           
                           
                              Kuidas aitas fond kaasa selliste õiglaste ja tõhusate tagasisaatmisstrateegiate edendamisele liikmesriikides, mis aitavad võidelda ebaseadusliku sisserände vastu, keskendudes eelkõige tagasipöördumise püsivusele ja tulemuslikule tagasivõtmisele päritolu- ja transiidiriiki?
                              
                                          i)
                                       
                                       
                                          Millist edu saavutati tagasisaatmismenetlustega kaasnevate meetmete toetamisel ja milline osa oli selles fondil?
                                       
                                    
                                          ii)
                                       
                                       
                                          Millist edu saavutati (vabatahtlike ja sunniviisiliste) tagasisaatmismeetmete tulemuslikul rakendamisel ja milline osa oli selles fondil?
                                       
                                    
                                          iii)
                                       
                                       
                                          Millist edu saavutati tagasisaatmismeetmete alase praktilise koostöö tõhustamisel liikmesriikide vahel ja/või kolmandate riikide ametiasutustega ja milline osa oli selles fondil?
                                       
                                    
                                          iv)
                                       
                                       
                                          Millist edu saavutati tagasisaatmissuutlikkuse parandamisel ja milline osa oli selles fondil?
                                       
                                    
                        
                              d)
                           
                           
                              Kuidas aitas fond kaasa solidaarsuse ja vastutuse jagamise suurendamisele liikmesriikide vahel, eeskätt rändajate ja varjupaigataotlejate voogudest enim mõjutatud liikmesriikide suhtes, sealhulgas praktilise koostöö kaudu?
                              
                                          i)
                                       
                                       
                                          Kuidas aitas fond kaasa varjupaigataotlejate üleviimisele (ümberpaigutamisele nõukogu otsuste (EL) 2015/1523 (1) ja (EL) 2015/1601 (2) tähenduses)?
                                       
                                    
                                          ii)
                                       
                                       
                                          Kuidas aitas fond kaasa rahvusvahelise kaitse saajate üleviimisele liikmesriikide vahel?
                                       
                                    
                        
                              e)
                           
                           
                              Kuidas aitas fond kaasa liikmesriikide toetamisele nõuetekohaselt põhjendatud hädaolukorras, mis nõuab kiiret tegutsemist?
                              
                                          i)
                                       
                                       
                                          Mis liiki hädaabimeetmeid rakendati?
                                       
                                    
                                          ii)
                                       
                                       
                                          Kuidas aitasid fondi raames rakendatud hädaabimeetmed kaasa liikmesriikide kiireloomuliste vajaduste rahuldamisele?
                                       
                                    
                                          iii)
                                       
                                       
                                          Millised olid hädaabimeetmete peamised tulemused?
                                       
                                    
                        
            
         Tõhusus (Kas fondi peamised eesmärgid saavutati mõistlike kuludega?)
      
      
               
                  2)
               
               
                  Kui suurel määral saavutati fondi eesmärgid mõistlike kuludega, pidades silmas kasutatud rahalisi vahendeid ja lähetatud inimressursse? Missuguseid meetmeid võeti pettusejuhtumite ning muude eeskirjade eiramiste ennetamiseks, avastamiseks, neist teada andmiseks ja järelmeetmete võtmiseks ja kui tõhusad need olid?
               
            
         Asjakohasus (Kas fondist rahastatud meetmete eesmärgid vastavad tegelikele vajadustele?)
      
      
               
                  3)
               
               
                  Kas liikmesriigi riiklikus programmis seatud eesmärgid vastasid kindlaks tehtud vajadustele? Kas aasta tööprogrammis (liidu meetmed) seatud eesmärgid vastasid tegelikele vajadustele? Kas aasta tööprogrammis (erakorraline abi) seatud eesmärgid vastasid tegelikele vajadustele? Missuguseid meetmeid võttis liikmesriik muutuvate vajaduste rahuldamiseks?
               
            
         Sidusus (Kas fondi riiklikus programmis seatud eesmärgid olid kooskõlas ELi vahenditest rahastatavates muudes programmides seatud eesmärkidega ja kas neid kohaldati sarnastes töövaldkondades? Kas sidusus oli tagatud ka fondi rakendamise ajal?)
      
      
               
                  4)
               
               
                  Kas hinnati sarnaste eesmärkidega muid meetmeid ja kas tulemusi võeti kavandamise etapis arvesse? Kas rakendamise perioodiks loodi koordineerimismehhanismid fondi ja sarnaste eesmärkidega muude meetmete vahel? Kas fondi kaudu rakendatud meetmed olid kooskõlas (ja mitte vastuolus) sarnaste eesmärkidega muude meetmetega?
               
            
         Vastastikune täiendavus (Kas riiklikus programmis seatud eesmärgid ja vastavad rakendatud meetmed täiendasid muude tegevuspõhimõtete raames seatud eesmärke, eelkõige liikmesriikide poolt seatud eesmärke)?
      
      
               
                  5)
               
               
                  Kas hinnati üksteist täiendavate eesmärkidega muid meetmeid ja kas tulemusi võeti kavandamise etapis arvesse? Kas rakendamise perioodiks loodi koordineerimismehhanismid fondi ja sarnaste eesmärkidega muude meetmete vahel, et tagada nende vastastikune täiendavus? Kas rahastamisvahendite kattumise ärahoidmiseks kasutati mingeid mehhanisme?
               
            
         ELi lisaväärtus (Kas ELi toetusega loodi lisaväärtust?)
      
      
               
                  6)
               
               
                  Millist liiki lisaväärtust fondi toetusega peamiselt loodi (maht, kohaldamisala, osatähtsus, protsess)? Kas liikmesriik oleks fondi valdkonnas ELi tegevuspõhimõtete rakendamiseks nõutavaid meetmeid võtnud ka ilma fondi rahalise toetuseta? Missugused oleksid fondi antava toetuse katkemise kõige tõenäolisemad tagajärjed? Millisel määral on fondist toetatavad meetmed toonud kasu liidu tasandil?
               
            
         Jätkusuutlikkus (Kas fondist rahastatavate projektide positiivne mõju püsib tõenäoliselt ka pärast fondi toetuse lõppemist?)
         
      
      
               
                  7)
               
               
                  Missuguseid peamisi meetmeid võttis liikmesriik selleks, et tagada fondi toetusel rakendatud projektide tulemuste püsimajäämine (nii kavandamise kui ka rakendamise etapis)? Kas kavandamise ja rakendamise etapis kasutati mehhanisme jätkusuutlikkuse kontrolli tagamiseks? Kui suurel määral oodatakse fondi toel saadud tulemuste/kasu jätkumist pärast toetuse lõppemist?
               
            
         Halduskoormuse lihtsustamine ja vähendamine (Kas lihtsustati fondi juhtimismenetlusi ja vähendati toetusesaajate halduskoormust?)
         
      
      
               
                  8)
               
               
                  Kas fondi poolt kasutusele võetud uuenduslikud menetlused (lihtsustatud kuluvõimalus, mitmeaastane tegevuskava, riiklikud rahastamiskõlblikkuse nõuded, terviklikumad riiklikud programmid, mis võimaldavad paindlikkust) on lihtsustanud ka fondist toetusesaajate tööd?
               
            
         (1)  Nõukogu 14. septembri 2015. aasta otsus (EL) 2015/1523, millega kehtestatakse rahvusvahelise kaitse valdkonnas ajutised meetmed Itaalia ja Kreeka toetamiseks (ELT L 239, 15.9.2015, lk 146).
      
         (2)  Nõukogu 22. septembri 2015. aasta otsus (EL) 2015/1601, millega kehtestatakse rahvusvahelise kaitse valdkonnas ajutised meetmed Itaalia ja Kreeka toetamiseks (ELT L 248, 24.9.2015, lk 80).
   
   
      II LISA
      
         Sisejulgeolekufondi käsitlev hindamisküsimuste loetelu liikmesriikide ja komisjoni hindamisaruannete jaoks vastavalt määruse (EL) nr 514/2014 artiklitele 56 ja 57
      
      
         Tulemuslikkus
      
      
               
                  1)
               
               
                  Kuidas aitas Sisejulgeolekufond (edaspidi „fond“) kaasa määruses (EL) nr 515/2014 kindlaks määratud üldeesmärgi saavutamisele?
                  
                              a)
                           
                           
                              Kuidas aitas fond kaasa järgmiste erieesmärkide saavutamisele:
                              
                                           
                                       
                                       
                                          ühise viisapoliitika toetamine seadusliku reisimise lihtsustamiseks;
                                       
                                    
                                           
                                       
                                       
                                          kvaliteetse teenuse osutamine viisataotlejatele;
                                       
                                    
                                           
                                       
                                       
                                          kolmandate riikide kodanike võrdse kohtlemise tagamine ja
                                       
                                    
                                           
                                       
                                       
                                          ebaseaduslikku sisserände tõkestamine?
                                          
                                                      i)
                                                   
                                                   
                                                      Millist edu saavutati ühise viisapoliitika arendamise ja rakendamise edendamisel, et lihtsustada seaduslikku reisimist, ja milline osa oli selles fondil?
                                                   
                                                
                                                      ii)
                                                   
                                                   
                                                      Millist edu saavutati parema konsulaaresinduste võrgu ning viisade väljaandmise ühtlustatud tavade tagamisel liikmesriikide vahel ja milline osa oli selles fondil?
                                                   
                                                
                                                      iii)
                                                   
                                                   
                                                      Millist edu saavutati viisasid reguleeriva liidu acquis' kohaldamise tagamisel ja milline osa oli selles fondil?
                                                   
                                                
                                                      iv)
                                                   
                                                   
                                                      Milliseid edusamme tehti liikmesriikide panuse suurendamiseks koostöö tugevdamisel kolmandates riikides tegutsevate liikmesriikide vahel seoses kolmandate riikide kodanike vooga liikmesriikidesse, sh ebaseadusliku sisserände ärahoidmine ja selle tõkestamine, ning koostööga kolmandate riikidega selles valdkonnas, ja milline osa oli selles fondil?
                                                   
                                                
                                                      v)
                                                   
                                                   
                                                      Millist edu saavutati IT-süsteemide, nende sideinfrastruktuuri ja seadmete paigaldamisel ja kasutamisel ühise viisapoliitika toetamiseks ja milline osa oli selles fondil?
                                                   
                                                
                                                      vi)
                                                   
                                                   
                                                      Kuidas aitas määruse (EL) nr 515/2014 artiklis 10 sätestatud tegevustoetus kaasa ühise viisapoliitika erieesmärgi saavutamisele?
                                                   
                                                
                                    
                        
                              b)
                           
                           
                              Kuidas aitas fond kaasa järgmiste erieesmärkide saavutamisele:
                              
                                           
                                       
                                       
                                          integreeritud piirihalduse toetamine, sealhulgas edendades piirihaldusega seotud meetmete edasist ühtlustamist vastavalt liidu ühistele nõuetele ning vahetades teavet liikmesriikide vahel ning liikmesriikide ja Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri vahel?
                                       
                                    
                                           
                                       
                                       
                                          ühelt poolt välispiiride ühetaolise ja kõrgetasemelise kontrolli ning kaitse tagamine, sh ebaseadusliku sisserände tõkestamise teel, ja teiselt poolt välispiiride sujuv ületamine kooskõlas Schengeni acquis'ga, tagades samal ajal rahvusvahelise kaitse neile, kes seda vajavad, vastavalt liikmesriikide võetud kohustustele inimõiguste valdkonnas, mis hõlmab ka mittetagasisaatmise põhimõtet?
                                          
                                                      i)
                                                   
                                                   
                                                      Millist edu saavutati poliitika kujundamise, elluviimise ja täitmise tagamise edendamisel, et tagada, et isikuid sisepiiride ületamisel ei kontrollita, ja milline osa oli selles fondil?
                                                   
                                                
                                                      ii)
                                                   
                                                   
                                                      Millist edu saavutati isikute kontrolli ja tõhusa seire teostamisel välispiiride ületamisel ja milline osa oli selles fondil?
                                                   
                                                
                                                      iii)
                                                   
                                                   
                                                      Millist edu saavutati välispiiridel solidaarsusele ja vastutusele tugineva integreeritud haldussüsteemi järkjärgulisel rakendamisel ja milline osa oli selles fondil?
                                                   
                                                
                                                      iii)
                                                   
                                                   
                                                      Millist edu saavutati piirihaldust reguleeriva liidu acquis' kohaldamise tagamisel ja milline osa oli selles fondil?
                                                   
                                                
                                                      v)
                                                   
                                                   
                                                      Milliseid edusamme tehti, et aidata kaasa välispiiridel olukorrast informeerituse ning liikmesriikide reageerimisvõime tugevdamisele, ja milline osa oli selles fondil?
                                                   
                                                
                                                      vi)
                                                   
                                                   
                                                      Millist edu saavutati IT-süsteemide, nende sideinfrastruktuuri ja välispiiridel piirikontrolli ning piirijärelevalvet toetavate seadmete paigaldamisel ja selle kasutamisel ja milline osa oli selles fondil?
                                                   
                                                
                                                      vii)
                                                   
                                                   
                                                      Millist edu saavutati tugiteenuste pakkumisel liikmesriikidele nõuetekohaselt põhjendatud hädaolukordades, mis nõuavad kiiret tegutsemist välispiiridel, ja milline osa oli selles fondil? Mis liiki hädaabimeetmeid rakendati? Kuidas aitasid fondi raames rakendatud hädaabimeetmed kaasa liikmesriikide kiireloomuliste vajaduste rahuldamisele? Millised olid hädaabimeetmete peamised tulemused?
                                                   
                                                
                                                      viii)
                                                   
                                                   
                                                      Kuidas aitas määruse (EL) nr 515/2014 artiklis 10 sätestatud tegevustoetus kaasa piirihalduse erieesmärgi saavutamisele?
                                                   
                                                
                                    
                        
            
               
                  2)
               
               
                  Kuidas aitas fond kaasa määruses (EL) nr 513/2014 kindlaks määratud üldeesmärgi saavutamisele?
                  
                              a)
                           
                           
                              Kuidas aitas fond kaasa järgmiste erieesmärkide saavutamisele:
                              
                                           
                                       
                                       
                                          piiriülese, raske ja organiseeritud kuritegevuse, sealhulgas terrorismi ärahoidmine?
                                       
                                    
                                           
                                       
                                       
                                          liikmesriikide õiguskaitseasutuste ja muude riiklike ametiasutuste, sh Europoli või muude asjakohaste liidu asutuste ning asjaomaste kolmandate riikide ja rahvusvaheliste organisatsioonide tegevuse koordineerimise ja koostöö tugevdamine?
                                          
                                                      i)
                                                   
                                                   
                                                      Millist edu saavutati oodatud eesmärkide saavutamisel liikmesriikide suutlikkuse suurendamiseks piiriülese, raske ja organiseeritud kuritegevuse, sealhulgas terrorismi vastu võitlemisel ja nende vastastikuse koostöö tugevdamiseks selles valdkonnas, ja milline osa oli selles fondil?
                                                   
                                                
                                                      ii)
                                                   
                                                   
                                                      Millist edu saavutati haldus- ja operatiivkoordineerimise ja koostöö tugevdamisel liikmesriikide ametiasutuste, Europoli ja muude asjaomaste liidu organite ning vajaduse korral kolmandate riikide ja rahvusvaheliste organisatsioonidega ja milline osa oli selles fondil?
                                                   
                                                
                                                      iii)
                                                   
                                                   
                                                      Millist edu saavutati selliste koolitusprogrammide väljatöötamisel, mis käsitlevad tehnilisi ja kutsealaseid oskusi ja teadmisi inimõiguste ja põhivabadustega seotud kohustustest, Euroopa koolituspoliitika rakendamisel, sealhulgas liidu õiguskaitse valdkonna töötajate vahetusprogrammide kaudu, ja milline osa oli selles fondil?
                                                   
                                                
                                                      iv)
                                                   
                                                   
                                                      Millist edu saavutati kuriteo tunnistajate ja -ohvrite, sealhulgas terrorismiohvrite tuvastamise ja toetamise meetmete, kaitsemehhanismide ja parimate tavade kehtestamisel ja milline osa oli selles fondil?
                                                   
                                                
                                    
                        
                              b)
                           
                           
                              Kuidas aitas fond suurendada liikmesriikide suutlikkust tõhusalt juhtida julgeolekuriske ja ohjata kriise ning kaitsta inimesi ja elutähtsaid infrastruktuure terroriaktide ja muude julgeolekuga seotud intsidentide eest?
                              
                                          i)
                                       
                                       
                                          Millist edu saavutati liikmesriikide haldusliku ja operatiivsuutlikkuse suurendamisel, et kaitsta elutähtsat infrastruktuuri kõikides majandusharudes, sealhulgas avaliku ja erasektori partnerluse ning parema koordineerimise, koostöö, liidus ja asjaomastes kolmandates riikides oskusteabe ja kogemuste vahetamise ja levitamise teel, ja milline osa oli selles fondil?
                                       
                                    
                                          ii)
                                       
                                       
                                          Millist edu saavutati turvaliste ühenduste ja tõhusa koordineerimise loomisel olemasolevate valdkonnapõhiste varajase hoiatamise ja kriisikoostöös osalejate vahel nii liidu kui ka riiklikul tasandil, ja milline osa oli selles fondil?
                                       
                                    
                                          iii)
                                       
                                       
                                          Milliseid edusamme tehti selleks, et parandada liikmesriikide ja liidu haldus- ja operatiivsuutlikkust töötada välja laiaulatuslikke ohu- ja riskihinnanguid, ja milline osa oli selles fondil?
                                       
                                    
                        
            
         Tõhusus (Kas fondi eesmärgid saavutati mõistlike kuludega?)
      
      
               
                  3)
               
               
                  Kui suurel määral saavutati fondi oodatud eesmärgid mõistlike kuludega, pidades silmas kasutatud rahalisi vahendeid ja lähetatud inimressursse? Missuguseid meetmeid võeti pettusejuhtumite ning muude eeskirjade eiramiste ennetamiseks, avastamiseks, neist teada andmiseks ja järelmeetmete võtmiseks ja kui tõhusad need olid?
               
            
         Asjakohasus (Kas fondist rahastatud meetmete eesmärgid vastavad tegelikele vajadustele?)
      
      
               
                  4)
               
               
                  Kas liikmesriigi riiklikes programmides seatud eesmärgid vastavad kindlaks tehtud vajadustele? Kas aasta tööprogrammis (liidu meetmed) seatud eesmärgid vastavad tegelikele vajadustele? Kas aasta tööprogrammis (erakorraline abi) seatud eesmärgid vastavad tegelikele vajadustele? Missuguseid meetmeid võttis liikmesriik muutuvate vajadustega tegelemiseks?
               
            
         Sidusus (Kas riiklikus programmis seatud eesmärgid olid kooskõlas ELi vahenditest rahastatavates muudes programmides seatud eesmärkidega ja kas neid kohaldati sarnastes töövaldkondades? Kas sidusus oli tagatud ka fondi rakendamise ajal?)
      
      
               
                  5)
               
               
                  Kas hinnati sarnaste eesmärkidega muid meetmeid ja kas tulemusi võeti kavandamise etapis arvesse? Kas rakendamise perioodiks loodi fondi ja sarnaste eesmärkidega muude meetmete vahel koordineerimismehhanismid? Kas fondi kaudu rakendatud meetmed olid kooskõlas (ja mitte vastuolus) sarnaste eesmärkidega muude meetmetega?
               
            
         Vastastikune täiendavus (Kas riiklikus programmis seatud eesmärgid ja vastavad rakendatud meetmed täiendasid muude tegevuspõhimõtete raames seatud eesmärke, eelkõige liikmesriikide poolt seatud eesmärke?)
      
      
               
                  6)
               
               
                  Kas hinnati üksteist täiendavate eesmärkidega muid meetmeid ja kas seda võeti kavandamise etapis arvesse? Kas rakendamise perioodiks loodi koordineerimismehhanismid fondi ja sarnaste eesmärkidega muude meetmete vahel, et tagada nende vastastikune täiendavus? Kas rahastamisvahendite kattumise ärahoidmiseks kasutati mingeid mehhanisme?
               
            
         ELi lisaväärtus (Kas ELi toetusega loodi lisaväärtust?)
      
      
               
                  7)
               
               
                  Millist lisaväärtust fondi toetusega peamiselt loodi (maht, kohaldamisala, osatähtsus, protsess)? Kas liikmesriik oleks ELi tegevuspõhimõtete rakendamiseks nõutavaid meetmeid fondist toetatavates valdkondades võtnud ka ilma fondi rahalise toetuseta? Missugused oleksid fondi antava toetuse katkemise kõige tõenäolisemad tagajärjed? Millisel määral on fondist toetatavad meetmed toonud kasu liidu tasandil? Milline oli tegevustoetuse lisaväärtus?
               
            
         Jätkusuutlikkus (Kas fondist toetatavate projektide positiivne mõju püsib tõenäoliselt ka pärast toetuse lõppemist?)
         
      
      
               
                  8)
               
               
                  Missuguseid peamisi meetmeid võttis liikmesriik selleks, et tagada fondi toetusel rakendatud projektide tulemuste püsimajäämine (nii kavandamise kui ka rakendamise etapis)? Kas kavandamise ja rakendamise etapis kasutati mehhanisme jätkusuutlikkuse kontrolli tagamiseks? Kui suurel määral oodatakse fondi toel saadud tulemuste/kasu jätkumist pärast toetuse lõppemist? Missuguseid meetmeid võeti, et tagada tänu tegevustoetusele võetud meetmete järjepidevus?
               
            
         Halduskoormuse lihtsustamine ja vähendamine (Kas lihtsustati fondi juhtimismenetlusi ja vähendati toetusesaajate halduskoormust?)
         
      
      
               
                  9)
               
               
                  Kas fondi poolt kasutusele võetud uuenduslikud menetlused (lihtsustatud kuluvõimalus, mitmeaastane tegevuskava, riiklikud rahastamiskõlblikkuse nõuded, terviklikumad riiklikud programmid, mis võimaldavad paindlikkust, tegevustoetus ja transiidi eriskeem Leedu jaoks) on lihtsustanud ka fondist toetusesaajate tööd?
               
            
   
      III LISA
      
         Ühiste tulemus- ja mõjunäitajate loetelu liikmesriikide ja komisjoni hindamisaruannete jaoks vastavalt määruse (EL) nr 514/2014 artiklitele 56 ja 57
      
      
         Määruse (EL) nr 516/2014 erieesmärkide hindamise näitajad
      
      1.   Näitajad erieesmärkide kaupa
      
                  a)
               
               
                  Euroopa ühise varjupaigasüsteemi, sealhulgas selle välismõõtme tugevdamine ja arendamine.
                  
                              i)
                           
                           
                              Saatjate alaealiste jaoks kohandatud kohtade arv, mida toetatakse Varjupaiga-, Rände- ja Integratsioonifondist (edaspidi „fond“), võrrelduna saatjate alaealiste jaoks kohandatud kohtade koguarvuga.
                           
                        
                              ii)
                           
                           
                              Esimeses astmes pooleliolevate kohtuasjade arv kestuse järgi.
                           
                        
                              iii)
                           
                           
                              Lõplike positiivsete otsuste osakaal edasikaebemenetluses.
                           
                        
                              iv)
                           
                           
                              Vastuvõtusüsteemiga hõlmatud isikute arv (aruandeperioodi lõpu seisuga).
                           
                        
                              v)
                           
                           
                              Vastuvõtusüsteemiga hõlmatud isikute arv võrrelduna varjupaigataotlejate arvuga.
                           
                        
                              vi)
                           
                           
                              Saatjate alaealiste jaoks kohandatud majutuskohtade arv võrrelduna saatjate alaealiste arvuga.
                           
                        
                              vii)
                           
                           
                              Esimeses kohtuastmes/viimases kohtuastmes samast kolmandast riigist pärit varjupaigataotlejate taotluste rahuldamise määra ühtlustumine liikmesriikides.
                           
                        
            
                  b)
               
               
                  Liikmesriikidesuunalise, nende majanduslikke ja sotsiaalseid vajadusi, näiteks tööturu vajadusi arvestava seadusliku rände toetamine, tagades seejuures liikmesriikide sisserändesüsteemide terviklikkuse ning edendades kolmandate riikide kodanike tulemuslikku integreerimist.
                  
                              i)
                           
                           
                              Pikaajalise elaniku staatuse saanud kolmandate riikide kodanike osakaal võrreldes kõigi kolmandate riikide kodanike arvuga.
                           
                        
                              ii)
                           
                           
                              Tööhõive määr: lõhe kolmandate riikide kodanike ja vastuvõtva riigi kodanike vahel.
                           
                        
                              iii)
                           
                           
                              Töötuse määr: lõhe kolmandate riikide kodanike ja vastuvõtva riigi kodanike vahel.
                           
                        
                              iv)
                           
                           
                              Aktiivsuse määr: lõhe kolmandate riikide kodanike ja vastuvõtva riigi kodanike vahel.
                           
                        
                              v)
                           
                           
                              Haridussüsteemist varakult lahkunud noorte osakaal: lõhe kolmandate riikide kodanike ja vastuvõtva riigi kodanike vahel.
                           
                        
                              vi)
                           
                           
                              Kolmanda taseme hariduse omandanud 30–34aastaste isikute osakaal: lõhe kolmandate riikide kodanike ja vastuvõtva riigi kodanike vahel.
                           
                        
                              vii)
                           
                           
                              Sotsiaalse vaesuse või sotsiaalse tõrjutuse ohus olevate inimeste osakaal rahvastikust: lõhe kolmandate riikide kodanike ja vastuvõtva riigi kodanike vahel.
                           
                        
            
                  c)
               
               
                  Liikmesriikides selliste õiglaste ja tõhusate tagasisaatmisstrateegiate edendamine, mis aitavad võidelda ebaseadusliku sisserände vastu, keskendudes eelkõige tagasipöördumise püsivusele ja tulemuslikule päritolu- ja transiidiriiki tagasivõtmisele.
                  
                              i)
                           
                           
                              Fondist toetatud väljasaatmiste arv võrrelduna lahkumisettekirjutuse alusel tagasisaadetute koguarvuga.
                           
                        
                              ii)
                           
                           
                              Fondist toetatud ühiste tagasisaatmisoperatsioonide raames tagasi saadetud isikute arv võrrelduna fondist toetatud tagasisaatmiste koguarvuga.
                           
                        
                              iii)
                           
                           
                              Selliste tagasipöördujate arv, kes said fondist kaasrahastatud tagasisaatmiseelset või -järgset abi, võrrelduna fondist toetatud vabatahtlike tagasipöördumiste koguarvuga.
                           
                        
                              iv)
                           
                           
                              Kohtade arv fondi toetusega loodud/remonditud kinnipidamiskeskustes võrrelduna kohtade koguarvuga kinnipidamiskeskustes.
                           
                        
                              v)
                           
                           
                              Lahkumisettekirjutuse alusel tagasisaadetute arv võrrelduna kolmandate riikide kodanike arvuga, kellele on tehtud lahkumisettekirjutus.
                           
                        
                              vi)
                           
                           
                              Tagasilükkava otsuse saanud varjupaigataotlejate suhtes tehtud tagasisaatmisotsuste arv.
                           
                        
                              vii)
                           
                           
                              Tagasilükkava otsuse saanud varjupaigataotlejate tegelik tagasisaatmine.
                           
                        
            2.   Määrusega (EL) nr 514/2014 ette nähtud näitajad tõhususe, lisaväärtuse ja jätkusuutlikkuse mõõtmiseks
      
                  d)
               
               
                  Tõhususe, lisaväärtuse ja jätkusuutlikkuse mõõtmine ja hindamine.
                  
                              i)
                           
                           
                              Täistööajale taandatud töötajate arv Varjupaiga-, Rände- ja Integratsioonifondi rakendamise eest vastutavas asutuses, volitatud asutuses ja auditeerimisasutuses, keda rahastatakse tehnilise abi eraldistest või riiklikest eelarvetest, võrrelduna rakendatud projektide arvu ja eelarveaastaks taotletud vahendite summaga.
                           
                        
                              ii)
                           
                           
                              Tehniline abi pluss projektide (kaudsed) halduskulud võrrelduna eelarveaastaks taotletud vahendite summaga.
                           
                        
                              iii)
                           
                           
                              Fondi vahendite kasutamise määr.
                           
                        
            
   
      IV LISA
      
         Ühiste tulemus- ja mõjunäitajate loetelu liikmesriikide ja komisjoni hindamisaruannete jaoks vastavalt määruse (EL) nr 514/2014 artiklitele 56 ja 57
      
      
         Määruse (EL) nr 513/2014 (millega luuakse Sisejulgeolekufondi osana politseikoostöö, kuritegevuse tõkestamise ja selle vastu võitlemise ning kriisiohje rahastamisvahend) ja määruse (EL) nr 515/2014 (millega luuakse Sisejulgeolekufondi osana välispiiride ja viisade rahastamisvahend) erieesmärkide hindamise näitajad
      
      1.   Näitajad erieesmärkide kaupa
      
                  a)
               
               
                  Toetada ühist viisapoliitikat, et hõlbustada seaduslikku reisimist, osutada viisataotlejatele kvaliteetset teenust, tagada kolmandate riikide kodanike võrdne kohtlemine ja tõkestada ebaseaduslikku sisserännet.
                  
                              i)
                           
                           
                              Viisade valdkonnas Sisejulgeolekufondi (edaspidi „fond“) toetusel tehtud Schengeni hindamismissioonide arv.
                           
                        
                              ii)
                           
                           
                              Selliste Schengeni hindamiste põhjal esitatud soovituste arv viisade valdkonnas, mille elluviimist on fondist toetatud, võrrelduna esitatud soovituste koguarvuga.
                           
                        
                              iii)
                           
                           
                              Fondist toetatavates konsulaatides avastatud ebaseaduslikke reisidokumente kasutavate isikute arv.
                           
                        
                              iv)
                           
                           
                              Selliste viisataotlejate arv, kes peavad taotlema Schengeni viisat väljaspool oma elukohariiki.
                           
                        
                              v)
                           
                           
                              Selliste viisanõudega riikide arv maailmas, kus kohalviibivate või esindatud liikmesriikide arv on suurenenud.
                           
                        
            
                  b)
               
               
                  Toetada integreeritud piirihaldust, sealhulgas edendades piirihaldusega seotud meetmete edasist ühtlustamist vastavalt liidu ühistele nõuetele ning liikmesriikidevahelise ning liikmesriikide ja Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri (edaspidi „Frontex“) vahelise teabevahetuse abil, et tagada ühelt poolt välispiiride ühetaoline ja kõrgetasemeline kontroll ning kaitse, sh ebaseadusliku sisserände tõkestamise teel, ja teiselt poolt välispiiride sujuv ületamine kooskõlas Schengeni acquis'ga, tagades samal ajal rahvusvahelise kaitse neile, kes seda vajavad, vastavalt liikmesriikide võetud kohustustele inimõiguste valdkonnas, mis hõlmab ka mittetagasisaatmise põhimõtet.
                  
                              i)
                           
                           
                              Piiride valdkonnas fondi toetusel tehtud Schengeni hindamismissioonide arv.
                           
                        
                              ii)
                           
                           
                              Selliste Schengeni hindamiste põhjal esitatud soovituste arv piiride valdkonnas, mille elluviimist on fondist toetatud, võrrelduna esitatud soovituste koguarvuga.
                           
                        
                              iii)
                           
                           
                              Selliste fondi vahenditega soetatud seadmete arv, mida kasutati Frontexi koordineeritud operatsioonides, võrrelduna Frontexi koordineeritud operatsioonides kasutatud seadmete koguarvuga.
                           
                        
                              iv)
                           
                           
                              Ebaseaduslike piiriületuste arv ELi välispiiril a) piiripunktide vahel; b) piiripunktides.
                           
                        
                              v)
                           
                           
                              Schengeni infosüsteemis (SIS II-s) sooritatud otsingute arv.
                           
                        
                              vi)
                           
                           
                              Piiripunktides avastatud ebaseaduslikke reisidokumente kasutavate isikute arv.
                           
                        
            
                  c)
               
               
                  Kuritegevuse tõkestamine, võitlus piiriülese, raske ja organiseeritud kuritegevuse, sealhulgas terrorismi vastu ning liikmesriikide õiguskaitseasutuste ja muude riiklike ametiasutuste, sh Europoli ja muude asjaomaste liidu asutuste ning kolmandate riikide ja rahvusvaheliste organisatsioonide tegevuse koordineerimise ja koostöö tugevdamine.
                  
                              i)
                           
                           
                              Fondist rahastatud selliste meetmete tulemused, mis on viinud organiseeritud kuritegelike rühmituste lõhkumiseni.
                           
                        
                              ii)
                           
                           
                              Määruse (EL) nr 513/2014 kohaldamisalasse kuuluvate meetmete tulemusena arestitud, külmutatud ja konfiskeeritud kuritegelikul teel saadud vara summa/väärtus.
                           
                        
                              iii)
                           
                           
                              Määruse (EL) nr 513/2014 kohaldamisalasse kuuluvate meetmete tulemusena politseis registreeritud õiguserikkumiste, kahtlustatavate, esitatud süüdistuste ja süüdimõistmiste arv.
                           
                        
                              iv)
                           
                           
                              Fondi kohaldamisalas organiseeritud kuritegevusega võitlemise raames konfiskeeritud narkootikumide hulk.
                           
                        
                              v)
                           
                           
                              Selliste kuriteoohvrite arv, kellele on pakutud kaitset või abi.
                           
                        
                              vi)
                           
                           
                              Prümi raamistikus vahetatud teabe hulk (põhineb DNA kokkulangevuste koguarvul aasta kohta, sõrmejälgede kokkulangevuste koguarvul aasta kohta ja sõidukite registreerimisandmete kokkulangevuste koguarvul aasta kohta).
                           
                        
                              vii)
                           
                           
                              turvalise teabevahetusvõrgu (SIENA) raames vahetatud teabe hulk (põhineb liikmesriikide, Europoli ja kolmandate isikute algatatud SIENA juhtumitel aasta kohta ning liikmesriikide, Europoli ja kolmandate isikute vahetatud SIENA teadetel aasta kohta).
                           
                        
                              viii)
                           
                           
                              Europoli infosüsteemi kaudu jagatud andmete maht (põhineb liikmesriikide poolt Europoli infosüsteemi sisestatud isikute ja objektide arvul aasta kohta; liikmesriikide poolt Europoli infosüsteemi sisestatud isikute ja objektide arvul (kahtlustatavad, süüdimõistetud) aasta kohta ja liikmesriikide Europoli infosüsteemis tehtud otsingute arvul aasta kohta).
                           
                        
            
                  d)
               
               
                  Liikmesriikide ja liidu suutlikkuse suurendamine tõhusa julgeolekuriskide juhtimise ja kriisiohje eesmärgil ning valmisolek terroriaktideks ja muudeks julgeolekuga seotud intsidentideks ning inimeste ja elutähtsa infrastruktuuri kaitse nende eest.
                  
                              i)
                           
                           
                              Terroriaktide ulatus (põhineb ebaõnnestunud, ära hoitud või toime pandud terroriaktide ning terroriaktide tulemusel hukkunud isikute arvul).
                           
                        
            2.   Määrusega (EL) nr 514/2014 ette nähtud näitajad tõhususe, lisaväärtuse ja jätkusuutlikkuse mõõtmiseks
      
                  e)
               
               
                  Tõhususe, lisaväärtuse ja jätkusuutlikkuse mõõtmine ja hindamine.
                  
                              i)
                           
                           
                              Täistööajale taandatud töötajate arv fondi rakendamise eest vastutavas asutuses, volitatud asutuses ja auditeerimisasutuses, keda rahastatakse tehnilise abi eraldistest või riiklikest eelarvetest, võrrelduna rakendatud projektide arvu ja eelarveaastaks taotletud vahendite summaga.
                           
                        
                              ii)
                           
                           
                              Tehniline abi pluss projektide (kaudsed) halduskulud võrrelduna eelarveaastaks taotletud vahendite summaga.
                           
                        
                              iii)
                           
                           
                              Fondi vahendite kasutamise määr.
                           
                        
                              iv)
                           
                           
                              Selliste seadmete arv, mis on kaks aastat pärast soetamist kasutuses/fondi raames soetatud seadmete arv (> 10 000 eurot).
                           
                        
                              v)
                           
                           
                              Fondi raames soetatud seadmete hoolduskulude osakaal liidu kogutoetusest fondist kaasrahastatavatele meetmetele.